מעריב החזקות

מעריב החזקות בע"מ הייתה חברת החזקות ישראלית, שנסחרה בבורסה לניירות ערך בתל אביב ועסקה בפעילות בתחום ההוצאה לאור של עיתונים וכתבי עת, ובראשם העיתון "מעריב", וכן היו בבעלותה החזקות באמצעי תקשורת נוספים בתחום הטלוויזיה, האינטרנט, ארגון כנסים, והוצאת ספרים. לאחר שהחברה סבלה מהפסדים כבדים, הפעילות שלה נמכרה בהדרגה והיא הפכה לשלד בורסאי ב-2013. החברה הוקמה במקור בשנת 1978 תחת השם "מלון תיאודור הרצל ירושלים בע"מ" כחברת בת של "מלונות הכשרת היישוב בע"מ". בשנת 1992, רכשה חברת הכשרת הישוב את השליטה בחברת "מעריב הוצאת מודיעין", בעלת העיתון "מעריב" באמצעות החברה, שלא הייתה לה פעילות באותה עת. במהלך 1993 בוצעו רכישות נוספות של מניות חברת "מעריב הוצאת מודיעין" והחברה החזיקה מאז במלוא הבעלות על העיתון. בנובמבר 1993 החברה ששינתה את שמה ל"מעריב החזקות", ובפברואר 1994 הונפקו מניות "מעריב החזקות" בבורסה לניירות ערך בתל אביב. בשנת 1998, רכש איל ההון היהודי-רוסי ולדימיר גוסינסקי 25% ממניות החברה (בנובמבר 2008 מכר גוסינסקי את החזקותיו בהפסד של יותר מ-50 מיליון דולר). במאי 2010, הצטרף איש העסקים זקי רכיב לגרעין השליטה בעיתון מעריב לצד משפחת נמרודי, כאשר השקיע כ-12 מיליון דולר לשם רכישת 30% ממניות החברה, והעניק הלוואת בעלים בגובה של 3 מיליון דולר. סך השקעתו בחברה הייתה 15 מיליון דולר (כ-60 מיליון שקל). ביוני 2011 רכשה חברת "דיסקונט השקעות" מקבוצת IDB כ-61% ממניות "מעריב החזקות" בהשקעה כוללת של 147 מיליון ש"ח, ונכנס לתוקף הסכם בעלי מניות בינה ל"הכשרת היישוב" שבבעלות עופר נמרודי שבבעלותה נותרו 27% ממניות החברה. החברה סבלה הפסדים כבדים. בשנת 2011 הפסידה החברה 96 מיליון ש"ח. הדו"ח הכספי של החברה ליוני 2012 כלל הערת עסק חי. ב-20 בספטמבר 2012 נחתם הסכם למכירת "מעריב" (יחד עם יתר כתבי העת של הקבוצה ואתר האינטרנט nrg) למו"ל שלמה בן-צבי, תמורת 70 מיליון ש"ח (סכום שעשוי לגדול ל-74 מיליון ש"ח, בהתאם להצלחה בגביית חובות לעיתון). במהלך המשא ומתן על מכירת העיתון יצאו עובדי העיתון להפגנות, מחשש לפגיעה בזכויותיהם. חברת "מעריב החזקות" הצהירה שבכוונתה לייעד את התמורה בגין מכירת העיתון לכיסוי התחייבויותיה לעובדיה. במקביל להסכם הגישה "מעריב החזקות" בקשה לצו הקפאת הליכים. הצו ניתן, ונקבע בו שנאמנים אינם מחויבים להסכם המכירה שנחתם, ובסמכותם למצוא הסדר טוב יותר. במרץ 2014, הגיש שלמה בן-צבי בקשה להקפאת הליכים כנגד העיתון "מעריב" (שהיה אז בבעלותו), בית המשפט נענה לבקשה ואישר את מכירת עיתון מעריב לאלי עזור תמורת 4 מיליון שקל ואת עיתון מקור ראשון ואתר האינטרנט nrg לשלדון אדלסון. לאחר שנמכרה כל הפעילות שלה, "מעריב החזקות" הפכה לשלד בורסאי. בספטמבר 2013 רכשו היזמים הילה פז ואביב ברקוביץ' את השלד הבורסאי ומיזגו לתוכו פעילות של חברה המבצעת אופטימיזציה אוטומטית למסעות פרסום באינטרנט - "אלגומייזר" (ששינתה אחר כך את שמה ל"גיקס אינטרנט"). במשך השנים החזיקה "מעריב החזקות" בבעלות מלאה או חלקית בעשרות אמצעי תקשורת וחברות תקשורת המונים. טלעד - באפריל 1992 הצטרפה החברה לקבוצת טלעד שהתמודדה על זיכיון שידור בערוץ 2. טלעד הייתה אחת משלוש חברות שזכו במכרז והחלה לשדר בנובמבר 1993. באוקטובר 2002 החליט היועץ המשפטי לממשלה, אליקים רובינשטיין כי מעריב החזקות חייבת למכור את מניותיה בטלעד. רובינשטיין קבע כי העבירות שבהן הורשע עופר נמרודי באותה עת, בעת שהיה מבעלי השליטה בחברה, בעקבות פרשת האזנות הסתר, הן עבירות שיש עמן קלון. מאחר ש"חוק הרשות השנייה לטלוויזיה ולרדיו" מנוע מי שהורשע בעבירות שיש עמן קלון מלהחזיק מניות זכיינית בערוץ מסחרי. המניות נמכרו בספטמבר 2004. טלוויזיה בכבלים - מעריב הייתה שותפה בחברת "מת"ב - מערכות תקשורת בכבלים", יחד עם חברת דנקנר השקעות, שזכתה באוגוסט 1988 במכרז להפעלת טלוויזיה בכבלים בעיר בת ים, ואחר כך זכתה במכרז באזורים נוספים בהם נתניה, חיפה ואזור הצפון. מת"ב מוזגה לתוך חברת HOT ו-2009 רכש פטריק דרהי את החברה. מת"ב גם הייתה שותפה בחברת "013 ברק" לאספקת שירותי טלפוניה בינלאומית שהוקמה ב-1996. בשנת 1999 החלה ברק לספק גם שירותי אינטרנט. ב-2006 מוזגה החברה לתוך חברת נטוויז'ן. ערוץ הקניות TV MALL - בפברואר 2004 רכשה "מעריב החזקות" 51% ממניות הערוץ שהוקם באותה עת. הערוץ היה אמור לעלות לשידור בכבלים ובלוויין בנובמבר 2004, אך החל לשדר לבסוף באפריל 2005. לאחר שצבר הפסדים הערוץ ירד משידור באוגוסט 2006. "את" - ירחון לנשים, "מעריב לנוער" - שבועון לנוער, "מעריב לילדים" - שבועון לילדים, "נשיונל ג'יאוגרפיק ישראל" - מהדורה עברית של נשיונל ג'יאוגרפיק - ירחון אמריקאי לטבע וגאוגרפיה, "טרוולר" - מגזין לתיירות, "רייטינג" - שבועון לנושאי טלוויזיה, פנאי ובידור, "עיצוב" - מגזין לאדריכלות, "להיות הורים" - מגזין להורים, "ביג טיים"- מגזין לסגנון חיים, "מותק"- מגזין העוסק בנושא אהבה, זוגיות ויחסים. רשת המקומונים של "מעריב", הוקמה ב-1998 ונסגרה במאי 2013, היא כללה את: "זמן תל אביב" - תל אביב "זמן חיפה" - חיפה "זמן קריות" - הקריות "זמן מקומי" - ראשון לציון "זמן חולון בת ים" - חולון ובת ים "זמן הדרום" - אשדוד "זמן ירושלים" - ירושלים והסביבה. העיתון הוקם בשנת 1999, תחת השם "כל הזמן" במטרה להוות תחרות למקומונים "עיתון ירושלים" ו"כל העיר". העורך הראשון של העיתון היה אבי זילברברג. בתחילת שנת 2009 שינה העיתון את שמו ל"זמן ירושלים". "זמן השרון" - השרון "זמן מבשרת" - מבשרת ציון "זמן הנגב" - הנגב, "זמן חדרה" - חדרה "זמן נתניה"- נתניה "הדף הירוק" ו"קו למושב" - קיבוצים ומושבים "זמן שוהם" - שוהם "זמן מודיעין" - מודיעין "כל-בי" - באר שבע ב-1999 השיקה "מעריב החזקות" אתר אינטרנט, שהוקם על ידי חברה חדשה שהוקמה לצורך כך בשם "מעריב אינטרנט" והייתה בבעלות "מעריב החזקות" (75%) ואייל רינות (25%). רינות ניהל את החברה ביחד עם אשתו, סמדר נמרודי-רינות, אחותו של עופר נמרודי (אז בעל השליטה בחברת מעריב החזקות). ב-2002 רכשה "מעריב החזקות" את מלוא הבעלות באתר. ב-6 ביוני 2004, לאחר השקעה של 25 מיליון שקל, עלה אתר מעריב במיתוג ועיצוב חדש ושינה את שמו מ"מעריב online" ל-"nrg מעריב", ופעל תחת הכתובת nrg.co.il, במטרה לבנות מותג אינטרנט שיתחרה בפופולריות של אתר ynet. עשר שנים אחר כך ב-2014 נמכר האתר ל"ישראל היום", ושינה שמו ל"nrg". בית דפוס להדפסת עיתוני הקבוצה ולמתן שירותי דפוס שנמצא בבת ים. בדצמבר 2013 רכש העיתון "ישראל היום" את בית הדפוס. העיתון "מעריב" באותה עת החל להיות מודפס בבית הדפוס של קבוצת הארץ. החברה החזיקה בית דפוס נוסף באותו מתחם, שהיה שייך במקור להוצאת הוצאת א. לוין אפשטיין, בית דפוס זה שימש להדפסת מגזינים. בית דפוס עצמו גם היה בעל חובות כבדים בעת שהקבוצה הכריזה על חדלות פירעון. "מעריב קונגרסים" - חברה שארגנה כנסים. הד ארצי - חברת תקליטים שהייתה בבעלות חברת "מלונות הכשרת הישוב" וב-1999 נמכרה לחברה האחות מעריב החזקות תמורת 29 מיליון שקל במזומן. החברה נמכרה ב-2003. הד ארצי החזיקה גם בבעלות על: הוצאת ספרים "ספרית מעריב", שרוב פעילותה נסגרה ב-2002, ולבסוף נמכרה ל"כתר ספרים" ב-2012. זיכיון רשת חנויות המוזיקה טאוור רקורדס בישראל. בית מעריב - בניין המשרדים של הקבוצה בתל אביב, הועמד למכירה במכרז בדצמבר 2008, לאור הקשיים הכלכליים אליהם נקלע החברה. הוא נמכר לחברת האם הכשרת היישוב בינואר 2009, העיתון עזב את המבנה באוקטובר 2013, והוא נהרס בדצמבר 2019 לטובת הקמת מגדל משרדים חדש בן 42 קומות. חברת ההפצה "גל מעיתון" - חברה שסיפקה את שירותיה לעיתון מעריב והמגזינים שלו באופן בלעדי והעסיקה כ-900 עובדים. היא נסגרה במאי 2013 והעיתון עבר להיות מופץ באמצעות חברת בר שיווק והפצה. מעריב החזקות בע"מ: נתונים כספיים באתר מאי"ה. שלי אפלברג, הפסדי "מעריב" גדלו ב-2012 ב-217% ל-305 מיליון שקל, באתר TheMarker‏, 27 במרץ 2013 יגאל לביב, " מעריב" של משפחת נמרודי תמורת 14.5 מיליון דולר, חדשות, 24 בפברואר 1992 יגאל לביב, הושלמה העברת הבעלות על "מעריב" לידי הכשרת הישוב, חדשות, 28 בפברואר 1992 הודעות בורסה - הכשרת הישוב - החברה־הבת מלון תיאודור הרצל ירושלים רכשה את מניות מעריב הוצאת מודיעין, חדשות, 9 בספטמבר 1993 שי שלו, ‏מעריב שוב מנפיק בשיא; הפעם לציבור לא יהיו סיבות להתלונן, באתר גלובס, 3 במרץ 1998 נתן ליפסון, ולדימיר גוסינסקי שמונה שנים לאחר שברח מרוסיה: "אם פוטין היה מזמין אותי - הייתי חוזר", באתר הארץ, 9 באוקטובר 2009 חגי עמית, אופיר בר-זהר, ההרפתקה הכושלת של רכיב ב"מעריב", באתר TheMarker‏, 24 במאי 2011 יורם גביזון, איזה עיתון קונה נוחי דנקנר? | דעה, באתר TheMarker‏, 3 באפריל 2011 יורם גביזון, הצעצוע היקר של נוחי דנקנר | דעה, באתר TheMarker‏, 27 במרץ 2012 מעריב החזקות בע"מ, דו"ח רבעון 2 לשנת 2012, עמ' 10 נחתמה מכירת העיתון "מעריב", הודעה לבורסה של חברת "מעריב החזקות", 20 בספטמבר 2012 אלכסנדר כץ, ההפגנה הסוערת היום בצומת 'מעריב': עובדי העיתון הבעירו צמיגים, המנכ"ל לא הצליח להרגיע - צפו בשלל תמונות, אייס, 11 בספטמבר 2012 עידו אפרתי, עובדי "מעריב" על התדהמה בעקבות הגילויים החדשים על מצב העיתון, באתר TheMarker‏, 14 בספטמבר 2012 עידו אפרתי, אשר שכטר, "מגיל 26 אני בעיתון ועוד כמה חודשים אני בן 60 - מי ירצה אותי עכשיו?", באתר TheMarker‏, 21 בספטמבר 2012 יצחק דנון, אושר צו הקפאת הליכים למעריב למשך חודש, באתר ynet, 23 בספטמבר 2012 פר"ק 12704-20-40 מעריב - הוצאת מודיעין בעמ ואח' נ' כונס הנכסים הרשמי ואח', ניתן ב-23 בספטמבר 2012 בקשה דחופה למתן צו הקפאת הליכים באתר העין השביעית נתי טוקר, זכי רכיב קנה את "מעריב" ב-140 מ' ש' - אלי עזור ישלם רק 4 מ' ש'; 110 עובדים יפוטרו, באתר TheMarker‏, 6 באפריל 2014 שלי אפלברג, חברת הפרסום הדיגיטלי אלגומייזר נכנסה לשלד "מעריב", באתר TheMarker‏, 24 בספטמבר 2013 הגר רם, מתגבשות הקבוצות שייגשו למכרז על הערוץ השני, חדשות, 23 באפריל 1992 "העולם הזה": נחמן שי סידר את ערוץ 2 לנמרודי, חדשות, 2 ביוני 1993 הדר חורש, מעריב תיאלץ למכור את טלעד בעקבות הרשעת יעקב נמרודי, באתר TheMarker‏, 14 באוקטובר 2002 הדר חורש, משפחת נמרודי תמכור חלקה בטלעד לשאר בעלי המניות, באתר TheMarker‏, 2 ביולי 2004 TheMarker digital, מעריב החזקות מוכרת החזקותיה בטלעד תמורת כ-13.7 מיליון שקל, באתר TheMarker‏, 27 בספטמבר 2004 הדר חורש, מעריב יוצאת מהכבלים: מכרה מניות מתב ב-86 מ' ש', באתר הארץ, 29 בינואר 2004 רונית אנטלר, "ידיעות" ו"מעריב" קיבלו זכיון לטלוויזיה בכבלים, חדשות, 1 באוגוסט 1988 רונית אנטלר, חדשותרבות - השידורים אמורים להתחיל בנובמבר, חדשות, 10 באוגוסט 1989 אמיר טייג, פטריק דרהי מאפשר לנוני מוזס להסיר את ביפ - בדרך להקמת מעצמת תקשורת, באתר TheMarker‏, 1 באוגוסט 2010 אפי לנדאו, ‏קבוצת ברק: בשותפות עם כמה מענקי הטלקומוניקציה העולמית, באתר גלובס, 7 בנובמבר 1996 ערן גבאי, נחתם הסכם המיזוג בין נטוויז'ן-ברק-גלובקול; החברה תחזיק בכשליש משוק השיחות הבינלאומיות ואספקת האינטרנט, באתר TheMarker‏, 7 בספטמבר 2006 רוני קורן-דינר, קבוצת מעריב החזקות תשקיע 1.5 מיליון דולר בקניון האינטראקטיווי TV MALL, באתר TheMarker‏, 23 בפברואר 2004 רוני קורן-דינר, הקניון האינטראקטיווי TV MALL יעלה בכבלים ובלוויין בנובמבר, באתר TheMarker‏, 9 במאי 2004 יעל גאוני, ‏אחרי שלוש דחיות, ערוץ TVmall מתוכנן לעלות לאוויר באפריל, באתר גלובס, 20 בפברואר 2005 רוני קורן-דינר, ערוץ הקניות TVMall ירד מהאוויר, באתר TheMarker‏, 27 באוגוסט 2006 שמואל דקלו, ‏"ידיעות אחרונות" לביה"ד להגבלים: "מעריב" מוציא לאור רשת מקומונים, באתר גלובס, 6 באוגוסט 1998 לי-אור אברבך, ‏מקומוני "זמן מעריב" נסגרו; גיא מרוז: לא נתנו לנו להיפרד, באתר גלובס, 19 במאי 2013 גדי גולן, ‏הוצאת "מעריב" תרכוש המקומון "כל בי" מהדרום תמורת 3 מיליון ש', באתר גלובס, 5 באוקטובר 2004 איי אונליין, הפסד של 2.7 מיליון שקל לזרוע האינטרנט של ""מעריב"" בשנה החולפת, באתר TheMarker‏, 6 ביוני 2001 גם אתרי התוכן של העתונות הכתובה מפסידים: מעריב אינטרנט רשמה ב- 2000 הפסד של 2.7 מיליון שקל והכנסות של 1.3 מיליון שקל, באתר גלובס, 6 ביולי 2001 מעריב מכנסת אסיפה כללית לאשר רכישת מניות אתר האינטרנט, באתר הארץ, 14 בינואר 2002 אתר NRG "מעריב" עלה לאוויר; עופר נמרודי: נגיע לאיזון בתוך שנה וחצי עד שנתיים, באתר הארץ, 7 ביוני 2004 נתי טוקר, "ישראל היום" רכש את בית הדפוס של "מעריב" ומעביר חלק מפעילותו לבת ים, באתר TheMarker‏, 15 בדצמבר 2013 נתי טוקר, "ישראל היום" החל להדפיס בבית הדפוס שרכש; "מעריב" ידפיס ב"הארץ", באתר TheMarker‏, 12 בפברואר 2014 רועי ברק ולי-אור אברבך, ‏התייעלות ב"מעריב": אחד מבתי הדפוס הוריד את היקף הפעילות, באתר גלובס, 3 ביולי 2012 יסמין גואטה, מכירת בית דפוס מעריב: בת ים דורשת תשלום חוב של 9.2 מ' ש', באתר TheMarker‏, 24 באוקטובר 2012 נתי טוקר, נושי "מעריב" יספגו תספורת של 30 מיליון שקל, באתר TheMarker‏, 30 בדצמבר 2012 הד ארצי - סחר פורש, באתר גלובס, 25 באוקטובר 1999 גולן פרידנפלד, הושגו ההסכמות למכירת הד ארצי על ידי מעריב למשפחת רויכמן, באתר TheMarker‏, 15 באפריל 2003 שירי לב-ארי, פוטרו רוב עובדי ספריית מעריב, באתר TheMarker‏, 3 בדצמבר 2002 גולן פרידנפלד, הד ארצי החלה ביישום תוכנית ההבראה: כתר הוצאה לאור תספק לספריית מעריב את שירותי הפקת וייצור הספרים, באתר TheMarker‏, 10 בדצמבר 2002 הארץ, הד ארצי שוקלת למכור את רשת "טאוור רקורדס", באתר TheMarker‏, 1 בינואר 2002 רז סמולסקי, בית מעריב יוצא למכרז - שווי הבניין מוערך בכ-45 מיליון שקל, באתר הארץ, 3 בדצמבר 2008 רז סמולסקי, הכשרת היישוב קונה את בית מעריב ב-32.5 מיליון שקל, באתר TheMarker‏, 25 בינואר 2009 נתי טוקר, עיתון "מעריב" עוזב את בית מעריב, באתר TheMarker‏, 13 באוקטובר 2013 יעל דראל, הריסת בית מעריב המיתולוגי ברחוב קרליבך בתל אביב יצאה לדרך, באתר TheMarker‏, 12 בדצמבר 2019 יעל דראל, עקב התנגדות של רשות שדות התעופה: מגדל בית מעריב יוגבל ל-42 קומות, באתר TheMarker‏, 16 ביולי 2018 נתי טוקר, אין הסכם בין בן צבי לחברת ההפצה של מעריב; חשש לפיטורי 900 עובדים, באתר TheMarker‏, 12 במרץ 2013 נתי טוקר, ברגע האחרון: הממונה אישר זמנית ל"מעריב" להפיץ באמצעות בר הפצה, באתר TheMarker‏, 13 במאי 2013